St. Egyden am Steinfeld

**St. Egyden am Steinfeld** er en østerriksk kommune med 1905 innbyggere (pr. 1. januar 2014) i regionen Steinfeld i distriktet Neunkirchen i Niederösterreich.

## Geografi
St. Egyden am Steinfeld ligger i det såkalte Industrieviertel i Niederösterreich. Kommunens areal strekker seg over 26,24 kvadratkilometer, hvorav 43,09 prosent er skog.

Kommunen omfatter følgende fem tettsteder (innbyggertall fra 31. oktober 2011 i parentes ):

* Gerasdorf am Steinfeld (311)
* Neusiedl am Steinfeld (437)
* Saubersdorf (585)
* St. Egyden am Steinfeld (192)
* Urschendorf (383)

### Nabokommuner
Til Schwarzau am Steinfeld grenser:

* i nord: Winzendorf-Muthmannsdorf
* i nordvest: Weikersdorf am Steinfelde
* i sørvest: Wiener Neustadt
* i sør: Breitenau
* i sørøst: Neunkirchen
* i øst: Würflach
* i nordøst: Willendorf

## Historie
I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har tatt del i nasjonen Østerrikes vekslende historie.

1. januar 1971 ble kommunene Gerasdorf am Steinfelde, Neusiedl am Steinfelde, Saubersdorf og Urschendorf slått sammen til St. Egyden am Steinfeld.

## Befolkning

### Befolkningsutvikling

Kilde: Statistik Austria

### Religion
Ifølge data fra folketellingen i 2001 er 81,2 % av befolkningen romersk-katolske, 3,0 % protestanter og 0,5 % ortodokse kristne. 1,1 % er muslimer mens 11,4 % av befolkningen ikke bekjente seg til noen religion.

## Politikk
Borgermester er Johann Wallner (ÖVP), kontorsjef er Patrizia Pappitsch. Kommunestyret består av 19 medlemmer medlemmer valgt ved kommunevalget 25. januar 2015, og er satt sammen på følgende måte:

## Kultur og severdigheter

* **Barokk portalanlegg**, Puchberger Straße, Gerasdorf 1-2: Anlegget tilhører et tidligere middelalderslott, ombygd på 17- og 1800-tallet. På stedet er det nå et ungdomsfengsel.
* **Saubersdorf slott**, Schlossgasse 1: Slottet er første gang nevnt i 1146. I dag framstår det som en treetasjes bygning fra 15-/1600-tallet. Slottet omkranser en rektangulær gårdsplass.
* **Slottskapell**: Romansk kirkebygg fra 11-/1200-tallet. Ombygninger gjort på 1700-tallet. Overført til det katolske St. Egyden am Steinfeld sogn i 1956.
* **Katolsk sognekirke St. Ägidius**, Kirchenplatz 44: Romansk kirkebygg fra 1230 med rektangulært kor. Sterkt skadet under den tyrkiske beleiringen i 1683. Renovert og utvidet bl.a. i 1700, 1850 og 1890.
* **Prestegård**, Kirchenplatz 1: Fra første halvdel av 1700-tallet.

## Økonomi og infrastruktur
I 2001 fantes det sysselsatte i 49 bedrifter utenom primærnæringene. Ifølge en undersøkelse fra 1999 var det 85 bedrifter knyttet til land- og skogbruk. Folketellingen i 2001 viste at 827 personer var i arbeid noe som gir en sysselsettingsandel på 47,84 prosent. Største arbeidsgiver i kommunen er fengslet Gerasdorf med ca. 90 arbeidsplasser.

Drikkevannskilden Neusiedel am Steinfeld er en av de største vannreservoar i Europa.

## Trafikk
Den første jernbanestasjonen fikk St. Egyden allerede i 1841. Denne stasjonen ligger ved Südbahn knappe fem kilometer sørøst for bygdesenteret i et skogsområde mellom Wiener Neustadt og Neunkirchen. Med åpningen av jernbanestrekningen Willendorf-Neunkirchen i 1909 ble St. Egyden holdeplass anlagt i den vestlige utkanten av kommunen. Stasjonen ved Südbahn fikk da nytt navn, St. Egyden Süd. I områdene rundt denne stasjonen oppsto etter hvert det lille tettstedet Bahnhofssiedlung St. Egyden. 

Jernbanestasjonen ved Südbahn er i dag en travel transittstasjon med to hovedspor. Et tredje spor ble demontert i april 2011 og en ny plattform ble bygget. I 2012 ble det anlagt en undergang under sporene. Stasjonen er i dag fjernstyrt fra Wiener Neustad og fungerer som ubemannet holdeplass. Ved stasjonen stopper regionaltog fra Wien Südbahnhof mot Payerbach-Reichenau. 

Med overgang fra Wien Südbahnhof er det direkteforbindelser til Wien-Floridsdorf, Bernhardsthal, Břeclav og Znojmo. Neste fjerntrafikkholdeplass er Wiener Neustadt.

Holdeplassen Urschendorf an der Schneebergbahn ble åpnet i 1897 og ligger knapt to kilometer nærmere St. Egyden enn jernbanestasjonen ved Südbahn.

## Referanser


## Eksterne lenker
*